བལྟས་ཚོད་ཀྱིས་ཁོང་ཚོའི་བཤད་པ་དེར་རྩ་ཁྲིམས་དང་ཁྲིམས་ལུགས་དང་སྲིད་བྱུས་སོགས་ཀྱི་རྒྱབ་རྟེན་ཡོད་པས་སྐྱོན་ཆེར་མི་འདུག་བསམ་མོད།དེས་ནི་ཁོང་ཚོས་རྩ་ཁྲིམས་དང་ཁྲིམས་ལུགས་དང་སྲིད་བྱུས་བཅས་ཀྱི་ཕྱོགས་ཡོངས་ཀྱི་དགོངས་པ་བརྩིས་མེད་དུ་བཏང་ནས་ཁོང་ཚོའི་ལས་དོན་ཁོ་ན་ལ་ཕན་པའི་ཁྲིམས་ཚིག་རེ་གཉིས་ལོག་འདྲེན་བྱས་བའི་རྐྱེན་གྱིས་ང་ཚོར་འཁྲུལ་སྣང་དེ་བྱུང་བ་རེད།རྩ་ཁྲིམས་དང་ཁྲིམས་ལུགས་ཀྱི་རྩ་བའི་དམིགས་ཡུལ་དང་དགོངས་དོན་མཐར་ཐུག་གི་སྟེང་ནས་བལྟས་ན་ཁོང་ཚོའི་ལྟ་བ་ནི་ནོར་འཁྲུལ་ཅན་གྱི་ལྟ་བ་ཙམ་ཡིན་པ་མ་ཟད།དེ་ལས་ཀྱང་ཚབས་ཆེ་བ་ནི་ཁོང་ཚོས་བྱ་སྤྱོད་དང་དམིགས་ཡུལ་ངན་པ་དེ་ཏང་དང་རྒྱལ་ཁབ་ལ་ཁག་དཀྲི་བྱས་ཏེ་བོད་ལྗོངས་མི་དམངས་དང་རྒྱལ་ཁབ་གཉིས་ཀྱི་བར་ལ་དཀྲུགས་ཤིང་དང་དབྱེན་སྦྱོར་བྱེད་བཞིན་པ་དེ་ཡིན།